DOBER VEČER! NAŠA DOBA SE SOOČA Z OBČUTNO IZGUBO PRIHODNOSTI.
POZNI KAPITALIZEM, KI GA NAMESTO PROIZVODNJE POGANJA POTROŠNJA,
PA VODI PREPRIČANJE, DA BO PRIHODNOST PRINESLA LE ŠE VEČ SEDANJOSTI.
KAJ TO POMENI ZA UPANJE, GA SPLOH ŠE IMAMO? KONCEPT UPANJA
JE V DELU UPANJE BREZ OPTIMIZMA RAZČLENIL ZNANI BRITANSKI
INTELEKTUALEC TERRY EAGLETON. NJEGOV NASTOP V CANKARJEVEM DOMU
JE NAPOVEDAL FESTIVAL FABULA, KI LETOS V SREDIŠČE POSTAVLJA
PRAV UPANJE. KAKO EAGLETON, ČIGAR MISEL JE IZ KRŠČANSTVA PREŠLA
V MARKSIZEM, VIDI POMEN TEGA KONCEPTA? FABULA PRED FABULO.
NA GRAD 25, IG. TO JE NASLOV ZAČASNEGA BIVALIŠČA ZAPORNIC NA IGU
IN HKRATI TUDI NASLOV KNJIGE, V KATERI JE ZBRANIH DESET
PRESUNLJIVIH ŽIVLJENJSKIH ZGODB ZAPORNIC. BILI SMO NA PREDSTAVITVI
V ATRIJU ZRC SAZU.
ZAPORNICE SO SE NA IZHODIŠČNO VPRAŠANJE KAKO POTEKA ŽIVLJENJE
V ZAPORU ODZVALE RAZNOLIKO. V NJIHOVIH INTIMNIH PRIPOVEDIH
SE PREPLETAJO OBŽALOVANJE, JEZA, UPANJE PA TUDI HUMOR.
ŽENSKE, KI PRIPOVEDUJEJO TEH DESET ZGODB SO SEVEDA RAZLIČNE,
DRUŽI JIH SEVEDA TO, DA SO ŽENSKE, DA SO V ZAPORU, DA SO NAREDILE NEKO
DEJANJE, KI JIH DRUŽBA OBSOJA, DA SO SE ZNAŠLE V ZAPRTI,
TOTALNI INSTITUCIJI, DA SE MORAJO TAM PRISILNO DRUŽITI, DA SO TAM DOLOČENI
POGOJI ŽIVLJENJA, KI NISO NAJBOLJ PRIJAZNI ZA NORMALNO ŽIVLJENJE.
ZGODBE RAZBLINJAJO STEREOTIPNO PODOBO ZAPORNICE, KI JE POGOSTO PRIKAZANA
KOT PRESTOPNICA BREZ CILJEV IN PRIHODNOSTI.
POKAŽE SE, DA SO TO DELAVKE, MATERE, SESTRE, HČERE,
NENAZADNJE IN POKAŽE SE TUDI TA NJIHOVA ČLOVEŠKA PLAT,
KI JO POGOSTO, KO RAZMIŠLJAMO, KO SE GOVORI O TEJ POPULACIJI,
POZABLJAMO. -PRI NASTAJANJU KNJIGE, KI JE DEL PROJEKTA VKLJUČUJEMO
IN AKTIVIRAMO JAVNE AGENCIJE ZA KNJIGO, SO Z ZAPORNICAMI
SODELOVALE ŠE DARJA TADIČ, NINA PERGER IN DEJA CRNOVIĆ.
ZDAJ PA V KINO ŠIŠKA NA NEMŠKO SPLETNO ATRAKCIJO MILKY CHANCE.
SAMO SKLADBA STOLEN DANCE IMA VEČ KOT 330 MILIJONOV OGLEDOV NA YOUTUBU.
ZGODBA O MILKY CHANCE JE V DOBI SPLETA POGOSTOKRAT POVEDANA ZGODBA.
SREDNJA ŠOLA, LJUBEZEN DO GLASBE, NAJSTNIŠKI VZNESENOST IN SANJE,
KI SPRVA ZUNAJ OSREDNJIH SMERNIC NAPOVEDUJEJO OSNOVO ZA USPEH.
TAKO JE LETA 2013 PO SPLETU ZAKROŽILA SKLADBA STOLEN DANCE IN ČEZ NOČ SE JE
ZA MILKY CHANCE VSE SPREMENILO.
PO USPEHU PRVENCA SADNECESSARY STA BILA CLEMENS IN PHILLIPE
PRED TEŽKO PREIZKUŠNJO ALI SINDROMOM DRUGEGA ALBUMA, S KATERIM JE BILO
TREBA UBRANITI DOSEŽENI POLOŽAJ.
Z NASLEDNIKOM BLOSSOM JIMA JE USPELO, ČETUDI SE S TEM NISTA OBREMENJEVALA.
PRIPRAVLJAJO ŽE DEMOPOSNETKE ZA TRETJI ALBUM, KI NAJ BI LUČ SVETA
UGLEDAL KONEC LETA.
TAKOLE ZVENI ODLOMEK IZ MUZIKALA BRILJANTINA VEČ KOT 30 ČLANSKE
ZASEDBE, KI GA BODO POD OKRILJEM FESTIVALA LJUBLJANA PREMIERNO
UPRIZORILI 18. JUNIJA V LJUBLJANSKIH KRIŽANKAH. REŽISER JUG RADIVOJEVIĆ JE
ZA GLAVNI VLOGI SANDY IN DANNYJA IZBRAL SAŠO LEŠNJEK IN LUKO MARKUSA
ŠTAJERJA. LICENČNI MUZIKAL Z MLADIMI IN TUDI UVELJAVLJENIMI IGRALSKIMI
IMENI SICER USTVARJA EKIPA, KI SE PODPISUJE POD USPEŠNICO
MAMMA MIA.
ZDAJ PA K LIKOVNI UMETNOSTI. VLADO STJEPIĆ JE ŽE ZELO DOLGO
PRISOTEN V NAŠEM PROSTORU, V ZADNJIH LETIH PA JE V NJEGOVEM
SLIKARSTVU PRIŠLO DO POMEMBNIH PREMIKOV. PRAV SLIKE IZ ZADNJIH NEKAJ
LET ZDAJ RAZSTAVLJA V LJUBLJANSKI GALERIJI ZALA.
VLADO STJEPIĆ MATERIAL ZA SVOJE SLIKE ČRPA IZ SPOZNANJ VISOKEGA MODERNIZMA,
KAR JE OZNAKA, KI SE ŠE POSEBEJ NANAŠA NA SPECIFIČNO ETIČNO DRŽO.
VISOKI MODERNIZEM JE VZTRAJAL PRI NOTRANJIH, SAMO SLIKARSTVU
LASTNIH NAČELIH IN TO VZTRAJANJE JE OBČASNO MEJILO NA FANATIZEM.
PRI STJEPIĆEVIH SLIKAH ZAZNAMO VSAJ DVE SMERI OD KODER SLIKAR ČRPA
MATERIAL ZA SVOJA PLATNA. ENA JE SMER GESTUALNEGA SLIKARSTVA,
DRUGA SMER JE SLIKARSTVO BARVNEGA POLJA. SICER PA JE POMEMBEN ELEMENT
NA NJEGOVIH PLATNIH POSEBEN PAPIR, KI JE NALOŽEN V PLASTEH.
PAPIR KOT PODLAGA DELUJE POVSEM DRUGAČE KOT RECIMO PLATNO ALI PA LES,
ALI KAKŠNE SODOBNE PODLAGE, V TEM SMISLU, DA LEPO ABSORBIRA
BARVO PO PLASTEH, TAKO DA REGISTRIRA TUDI ČASOVNI ZAMIK MED ENO IN DRUGO
POTEZO. -SVOJE DELO STJEPIĆ OPISUJE KOT IGRO.
DO JUTRI VSE DOBRO IN LAHKO NOČ.